Alisca Comp Kft.	Cégjegyz.sz: 17-09-000396 Adószám: 10361533-2-17

7163 Mőcsény Béke u. 85.	Tel/fax: 74 / 317-642

Levelezési cím: 7100 Szekszárd Cinka u. 45. e-mail:audit1@tolna.net

Száma: 751/2017.

Kondriczné dr. Varga Erzsébet Asszonynak

Bátaszéki Közös Önkormányzati Hivatal Jegyzőjének

Bátaszék

Tisztelt Jegyző Asszony!

Köszönettel vettem megkeresését Bátaszék Város Önkormányzatának 2018. évi belső ellenőrzési feladatok elvégzésével kapcsolatos ajánlatra vonatkozóan.

Mint külső szolgáltató rugalmasan, az igény szerinti ütemezésben és ellenőri napokkal állunk rendelkezésre, ezáltal is biztosítva a költségtakarékos, ugyanakkor hatékony és eredményes feladatellátást.

Vállalkozásunk részéről a belső ellenőrzési tevékenység végzésére az Államháztartásról szóló 2011. CXCV. törvény 70. § (4) bekezdésében meghatározott engedéllyel rendelkező, szakmailag olyan felkészült szakembereket biztosítunk, akik széleskörű tapasztalatokkal rendelkeznek a jogszabályok által meghatározott jó gyakorlatokról. A megoldásnak előnye, hogy külső szakértő igénybevétele esetén könnyebben teljesíthető a belső ellenőrökkel szemben támasztott elfogulatlanság és pártatlanság, függetlenség követelménye.

Az egyes ellenőrzési feladat elvégzésére átlagosan 10 revizori munkanap felhasználásával kalkulálunk, amely tartalmazza az ellenőrzési program elkészítését, az ellenőrzésre való felkészülést, a helyszíni vizsgálat, adatgyűjtés feladatait, a jelentés elkészítését, egyeztetését, realizálásának figyelemmel kísérését.

Az önkormányzatonkénti 1. számú belső ellenőrzési munka a fentieken túl magában foglalja még a belső ellenőrzési vezető feladatai közül a belső ellenőrzési kézikönyv aktualizálását, a belső ellenőrzési tevékenység megtervezését, megszervezését, az ellenőrzések végrehajtásának irányítását; az ellenőrzések összehangolását; az összefoglaló éves ellenőrzési jelentés összeállítását, továbbá igény szerinti konzultációs és tanácsadói tevékenységet.

A felvázolt munkát önkormányzatonként az alábbi ellentételezés fejében tudjuk elvégezni:

Első (1. számú) ellenőrzés/téma elvégzése	180 000 Ft/db plusz ÁFA,

2. és minden további ellenőrzés/téma	150 000 Ft/db plusz ÁFA.

Bátaszék Város Önkormányzatára terv szerint

összesen:	330 000 Ft plusz ÁFA.

A belső ellenőrzést a költségvetési szervek belső kontrollrendszeréről és belső

ellenőrzéséről szóló 370/2011. (XII. 31.) Korm. rendeletet alapul véve a nemzetközi, valamint az államháztartásért felelős miniszter által közzétett belső ellenőrzési standardok, útmutatók alapján, valamint a belső ellenőrzési vezető által – az államháztartásért felelős miniszter által közzétett belső ellenőrzési kézikönyv minta megfelelő alkalmazásával – kidolgozott és a költségvetési szerv vezetője által jóváhagyott belső ellenőrzési kézikönyv szerint, a kiadott etikai kódex figyelembevételével végezzük.

Remélem ajánlatunk lehetővé teszi az önkormányzati források és az ellátandó

belső ellenőrzési feladatok optimális összhangjának kialakítását, hogy ezáltal megvalósítható legyen – a Magyarország helyi önkormányzatairól szóló 2011. évi CLXXXIX. törvény 119. §-a rendelkezése szerint – a helyi önkormányzatok belső ellenőrzési rendszere működtetésére vonatkozó főbb szabályainak, céljainak érvényesítése.

Szekszárd, 2017. november 29.

Dr. Kádár Andrásné

belső ellenőrzési vezető